जैक्विलीन बिसेट
जैक्विलीन बिसेट (अंग्रेज़ी: Jacqueline Bisset) (जन्म 13 सितम्बर 1944) एक अंग्रेज अभिनेत्री हैं। यह चार गोल्डन ग्लोब अवार्ड्स और एक एमी अवार्ड के लिए नामित हो चुकी हैं। इन्हें बुलेट (1968), एयरपोर्ट (1970), द डीप (1977) व क्लास (1983) जैसी फिल्मों और टी वी श्रृंखला निप/टक में इनकी भूमिकाओं के लिए जाना जाता है। इन्होंने कई फ्रेंच प्रस्तुतियों में भी काम किया है तथा ला सेरेमोनी (1995) में इनके कैथरीन नाम के किरदार के लिए इनका सीज़र पुरस्कार के लिए नामांकन भी हुआ। 2010 में इन्हें लीजन ऑफ ऑनर से सम्मानित किया गया था।